b'\n_START_ARTICLE_\nKapatirang Scout ng Pilipinas\n_START_SECTION_\nKasaysayan\n_START_PARAGRAPH_\nAng kasaysayan ng Scouting sa Pilipinas ay nagsisimula sa 1914 noong binuo ang Lorillard Spencer Troop sa Zamboanga ni Lieutenant Sherman Kiser, isang Amerikanong miyembro ng U.S. Navy._NEWLINE_Si Kiser ang bumuo ng Lorillard Spencer troop at ang nakaisip at nagbuo nito ay si Ms. Caroline S. Spencer dahil naalala niya ang anak niyang si Lorillard Spencer Jr. kaya ito ang ipinangalan niya. Ang anak ni Caroline na si Lorillard Spencer ay isang Boy Scout sa Amerika, at naibahagi ni Ginang Spencer na malaki ang maitutulong ng Scouting sa mga kabataan sa Sulu. Sa pamamagitan nitong usapan naisipan ni Kiser na bumuo ng isang troop sa tulong ni Ginang Spencer, pero nalipat ang assignment ni Kiser sa Zamboanga bago natupad ang kanyang mga ipinaplano. Bagamat nalipat si Kiser sa Zamboanga, itinuloy niya ang bagbuo ng troop. At nang mabuo ito, binalitaan niya si Ginang Spencer na agad-agad nagbigay ng pera upang makabili ng mga uniporme at makapagpatayo ng headquarters._NEWLINE_1923, nabuo ng Philippine Council, BSA sa pamamagitan ng pagsulat ng Rotary Club ng Maynila.'